《中秋岱顶即事》
明代·盛符升

身入云端云下垂，风雷南去日西驰。青霓断续斜阳外，碧海澄鲜子夜时。

天柱独晴依上界，冰轮乍满半秋期。茫茫俯视皆尘雾，一片空明对玉池。

作者简介：（1615—1690后）明末清初江南昆山人，字珍示，号诚斋。张溥、夏允彝弟子。入清，康照三年成进士，官内阁中书，荐修《大清会典》。擢礼部主事，官至御史。工诗，为王士禛诗弟子。有《诚斋诗文集》等。